Στα λευκά ''ντύθηκε'' από χθες τη νύχτα η Κρήτη, με χιόνια και θυελλώδεις ανέμους να “σαρώνουν” όλες τις περιοχές του νησιού.

Μάλιστα, σύμφωνα με το cretapost. gr, λόγω της χιονόπτωσης που σημειώνεται από τις νυχτερινές ώρες της Τετάρτης, τα σχολεία στην περιοχή της Βιάνου, σήμερα θα παραμείνουν κλειστά.

Συγκεκριμένα τα σχολεία που δε θα λειτουργήσουν, σύμφωνα με απόφαση του Δημάρχου Βιάνου είναι: Γυμνάσιο Βιάνου, Λύκειο Βιάνου, Δημοτικό Σχολείο Άνω Βιάνου, Νηπιαγωγείο Άνω Βιάνου, Δημοτικό Σχολείο Αμιρών, Δημοτικό Σχολείο Εμπάρου, Νηπιαγωγείο Εμπάρου και ο δημοτικός παιδικός σταθμός.

Επίσης κλειστά θα παραμείνουν τα σχολεία στην Αγία Βαρβάρα και στη δημοτική ενότητα Ρούβα.

Στο μεταξύ από χθες χιονίζει και στην περιοχή του Οροπεδίου Λασιθίου, αλλά και στα Ανώγεια.

Πηγή φωτό: cretapost.gr